               EUROPSKA KOMISIJA
            Bruxelles, 8.5.2017.
            COM(2017) 199 final
            2017/0088(NLE)
            Prijedlog
            ODLUKE VIJEĆA
            o sklapanju, u ime Europske unije, Sporazuma između Europske unije i Islanda o dodatnim pravilima za instrument za financijsku potporu u području vanjskih granica i viza kao dio Fonda za unutarnju sigurnost za razdoblje od 2014. do 2020.

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Uredba (EU) br. 515/2014 Europskog parlamenta i Vijeća od 16. travnja 2014. o uspostavljanju, u okviru Fonda za unutarnju sigurnost, instrumenta za financijsku potporu u području vanjskih granica i viza i stavljanju izvan snage Odluke br. 574/2007/EZ stupila je na snagu 21. svibnja 2014., a primjenjuje se od 1. siječnja 2014
                  1
               .

               Uredba (EU) br. 514/2014 Europskog parlamenta i Vijeća od 16. travnja 2014. o utvrđivanju općih odredaba o Fondu za azil, migracije te integraciju i o Instrumentu za financijsku potporu u području policijske suradnje, sprečavanja i suzbijanja kriminala te upravljanja krizama također je stupila na snagu 21. svibnja 2014. i primjenjuje se od 1. siječnja 2014
                  2
               . U skladu s člankom 19. Uredbe (EU) br. 515/2014 odredbe Uredbe (EU) br. 514/2014 primjenjuju se na instrument za financijsku potporu u području vanjskih granica i viza kao dio Fonda za unutarnju sigurnost (dalje u tekstu: FUS – granice i vize).

               Svrha je instrumenta FUS – granice i vize uspostaviti mehanizam solidarnosti kojim se države sudionice istim pravilima na razini EU-a o kontroli vanjskih granica povezuju u svojim interesima i međusobno obvezuju. FUS – granice i vize služit će za postizanje jednog od ključnih ciljeva schengenske pravne stečevine – podjele odgovornosti za „učinkovit, visok i jedinstven stupanj nadzora na [...] vanjskim granicama”, kako je utvrđeno u članku 15. Uredbe (EU) br. 2016/399 Europskog parlamenta i Vijeća
                  3
               . Stoga je riječ o razvoju schengenske pravne stečevine.

               Člankom 5. stavkom 7. Uredbe (EU) br. 515/2014 predviđeno je da države uključene u provedbu, primjenu i razvoj schengenske pravne stečevine sudjeluju u instrumentu u skladu s odredbama te Uredbe i da se sklapaju sporazumi o financijskim doprinosima tih država instrumentu i utvrđuju dodatna pravila nužna za takvo sudjelovanje, uključujući odredbe kojima se osigurava zaštita financijskih interesa Unije i nadležnost Europskog revizorskog suda za provođenje revizija, jer odgovarajućim sporazumima o pridruživanju nisu predviđena takva pravila.

               Nacrtom sporazuma s Islandom (dalje u tekstu „pridružena zemlja”) nastoje se uspostaviti sporazumi iz članka 5. stavka 7. Uredbe (EU) br. 515/2014 te omogućiti Komisiji da preuzme konačnu odgovornost za izvršenje proračuna instrumenta u toj pridruženoj zemlji i odredi njezin doprinos proračunu Unije za taj instrument.

               Kad je riječ o proračunskim i financijskim kontrolama, države članice podliježu horizontalnim obvezama (npr. nadležnost Revizorskog suda i Europskog ureda za borbu protiv prijevara (OLAF)) koje proizlaze izravno iz Ugovora ili iz sekundarnog zakonodavstva Unije. Te se obveze izravno primjenjuju na države članice i stoga nisu navedene u Uredbi (EU) br. 515/2014. No primjenom članka 5. stavka 7. Uredbe (EU) br. 515/2014 te se obveze moraju proširiti na pridruženu zemlju nacrtom sporazuma.

               Radi zaštite financijskih interesa Unije od prijevara i drugih nepravilnosti Uredbom (EU) br. 514/2014 predviđeno je da osoblje Komisije, Revizorski sud i OLAF imaju odgovarajući pristup za provođenje kontrola. Člankom 5. stavkom 9. Uredbe (EU) br. 514/2014 utvrđeno je da se sporazumima o suradnji s trećim zemljama Komisiji, Revizorskom sudu i OLAF-u daje izričita ovlast za provođenje takvih revizija te kontrola i inspekcija na terenu. Stoga je to predviđeno u nacrtu sporazuma.

               •Dosljednost s postojećim odredbama politike u određenom području

                  Nije primjenjivo.

               •Dosljednost u odnosu na druge politike Unije

                  Nije primjenjivo.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Budući da mu je cilj sklapanje sporazuma između Unije i Islanda o doprinosu te zemlje instrumentu za financijsku potporu u području vanjskih granica i viza za razdoblje 2014. – 2020. te o dodatnim pravilima nužnima za takvo sudjelovanje, ovaj Prijedlog za sklapanje sporazuma temelji se na članku 77. stavku 2. i članku 218. stavku 5. točki (a) Ugovora o funkcioniranju Europske unije.

               •Nužnost predložene odluke

                  Na temelju članka 5. stavka 7. Uredbe (EU) br. 515/2014 sklapanje sporazuma s Islandom nužno je za postizanje dogovora o doprinosu te zemlje instrumentu za financijsku potporu u području vanjskih granica i viza za razdoblje 2014. – 2020. te o dodatnim pravilima nužnima za takvo sudjelovanje.

               •Proporcionalnost

                  Nije primjenjivo.

               •Odabir instrumenta

                  Nije primjenjivo.

               3.REZULTATI EX POST EVALUACIJA, SAVJETOVANJA S DIONICAMA I PROCJENE UČINAKA

               •Ex post evaluacija/provjera primjerenosti postojećeg zakonodavstva

                  Nije primjenjivo.

               •Savjetovanja s dionicima

                  Nije primjenjivo.

               •Prikupljanje i primjena stručnih znanja

                  Nije primjenjivo.

               •Procjena učinka

                  Nije primjenjivo jer je Prijedlog povezan s upravljanjem programom i usmjeren na potpisivanje međunarodnog sporazuma o kojem se pregovaralo na temelju pregovaračkih smjernica koje je donijelo Vijeće.

               •Primjerenost propisa i pojednostavljivanje

                  Nije primjenjivo.

               •Temeljna prava

                  Nije primjenjivo.

               4.UTJECAJ NA PRORAČUN

               U članku 10. nacrta sporazuma i Prilogu opisuju se odredbe koje su povezane s godišnjim financijskim doprinosima pridružene zemlje proračunu Fonda za unutarnju sigurnost – granice i vize te njihovim mogućim prilagodbama situaciji kako je opisano u Prilogu.

               5.OSTALI DIJELOVI

               •Teritorijalna primjena

                  Uredba (EU) br. 515/2014 predstavlja razvoj schengenske pravne stečevine. U tom se pogledu i ovaj Sporazum s Islandom temelji na schengenskoj pravnoj stečevini.

                  U skladu s člancima 1. i 2. Protokola br. 22 o stajalištu Danske priloženog UEU-u i UFEU-u Danska ne sudjeluje u donošenju ove Odluke te ona za nju nije obvezujuća niti se na nju primjenjuje. U skladu s člankom 4. navedenog Protokola Danska će u roku od šest mjeseci nakon što Vijeće donese ovaj Prijedlog odlučiti hoće li provesti predloženu odluku u svojem nacionalnom pravu.

                  Budući da ovaj Prijedlog predstavlja razvoj elemenata schengenske pravne stečevine u kojima Ujedinjena Kraljevina i Irska ne sudjeluju, on za njih nije obvezujući niti se na njih primjenjuje, u skladu s odlukama Vijeća 2000/365/EZ
                     4
                   i 2002/192/EZ
                     5
                  .

               •Planovi provedbe i mehanizmi praćenja, evaluacije i izvješćivanja

                  U članku 17. Sporazuma navedeni su dogovori o izvješćivanju i praćenju koji se primjenjuju. Do 15. veljače svake godine završno s 2022. Island mora Komisiji podnositi godišnja izvješća o provedbi za prethodnu financijsku godinu.

               •Dokumenti s obrazloženjima (za direktive)

                  Nije primjenjivo.

               •Detaljno objašnjenje posebnih odredbi prijedloga

                  Nije potrebno.

               S obzirom na navedeno, Komisija predlaže da Vijeće, nakon što dobije suglasnost Europskog parlamenta, odobri Sporazum s Islandom o dodatnim pravilima za instrument za financijsku potporu u području vanjskih granica i viza kao dio Fonda za unutarnju sigurnost za razdoblje od 2014. do 2020.

               2017/0088 (NLE)

               Prijedlog

               ODLUKE VIJEĆA

               o sklapanju, u ime Europske unije, Sporazuma između Europske unije i Islanda o dodatnim pravilima za instrument za financijsku potporu u području vanjskih granica i viza kao dio Fonda za unutarnju sigurnost za razdoblje od 2014. do 2020.

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 77. stavak 2. i članak 218. stavak 6. točku (a),

               uzimajući u obzir prijedlog Europske komisije,

               nakon prosljeđivanja nacrta zakonodavnog akta nacionalnim parlamentima
                  6
               ,

               budući da:

               (1)U skladu s Odlukom Vijeća 2017/XXX [...]
                  7
                dana […] potpisan je Sporazum između Europske unije i Islanda o dodatnim pravilima za instrument za financijsku potporu u području vanjskih granica i viza kao dio Fonda za unutarnju sigurnost za razdoblje od 2014. do 2020. („Sporazum”), podložno sklapanju tog Sporazuma.

               (2)U skladu s člancima 1. i 2. Protokola (br. 22) o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke te ona za nju nije obvezujuća niti se na nju primjenjuje. Budući da se ova Odluka temelji na schengenskoj pravnoj stečevini, Danska u skladu s člankom 4. navedenog Protokola u roku od šest mjeseci nakon što Vijeće odluči o ovoj Odluci odlučuje hoće li je provesti u svojem nacionalnom pravu.

               (3)Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ
                  8
               ; Ujedinjena Kraljevina stoga ne sudjeluje u donošenju ove Odluke te ona za nju nije obvezujuća, niti se na nju primjenjuje.

               (4)Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ
                  9
               . Irska stoga ne sudjeluje u donošenju ove Odluke te ona za nju nije obvezujuća, niti se na nju primjenjuje.

               (5)Kako bi se omogućila brza primjena mjera iz Sporazuma te kako se ne bi odgađali odobrenje i provedba nacionalnog programa, Odluka bi trebala stupiti na snagu sljedećeg dana od dana objave u Službenom listu Europske unije.

               (6)Sporazum bi trebalo odobriti,

               DONIJELO JE OVU ODLUKU:

               Članak 1.

               Odobrava se, u ime Unije, Sporazum između Europske unije i Islanda o dodatnim pravilima za instrument za financijsku potporu u području vanjskih granica i viza kao dio Fonda za unutarnju sigurnost za razdoblje od 2014. do 2020.

               Tekst Sporazuma priložen je ovoj Odluci.

               Članak 2.

               Predsjednik Vijeća imenuje jednu ili više osoba ovlaštenih da u ime Unije dostave obavijest predviđenu člankom 19. stavkom 2. Sporazuma kako bi se izrazila suglasnost Europske unije da bude obvezana Sporazumom.

               Članak 3.

               Ova Odluka stupa na snagu sljedećeg dana od dana objave u Službenom listu Europske unije.

               Sastavljeno u Bruxellesu

                     Za Vijeće

                     Predsjednik

                     (1)
                  SL L 150, 20.5.2014., str. 143.

                     (2)
                  SL L 150, 20.5.2014., str. 112.

                     (3)
                  SL L 77, 23.3.2016., str. 1.

                     (4)
                  Odluka Vijeća od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.).

                     (5)
                  Odluka Vijeća od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (SL L 64, 7.3.2002., str. 20.).

                     (6)
                  SL C , , str. .

                     (7)
                  [Potpuno upućivanje]

                     (8)
                  Odluka Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.).

                     (9)
                  Odluka Vijeća 2002/192/EZ od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (SL L 64, 7.3.2002., str. 20.).

    ---documentbreak---

               EUROPSKA KOMISIJA
            Bruxelles, 8.5.2017.
            COM(2017) 199 final
            PRILOG

            Prijedlogu ODLUKE VIJEĆA
            o sklapanju, u ime Europske unije, Sporazuma između Europske unije i Islanda o dodatnim pravilima za instrument za financijsku potporu u području vanjskih granica i viza kao dio Fonda za unutarnju sigurnost za razdoblje od 2014. do 2020.

               EUROPSKA UNIJA, dalje u tekstu „Unija”,

               i

               ISLAND,

               dalje u tekstu zajednički „stranke”,

               UZIMAJUĆI U OBZIR Sporazum sklopljen između Vijeća Europske unije i Islanda i Kraljevine Norveške o pridruživanju tih država provedbi, primjeni i razvoju schengenske pravne stečevine
                  1
                („Sporazum o pridruživanju s Islandom i Norveškom”),

               BUDUĆI DA:

               (1)
                     Unija je Uredbom (EU) br. 515/2014 Europskog parlamenta i Vijeća
                  2
                uspostavila instrument za financijsku potporu u području vanjskih granica i viza kao dio Fonda za unutarnju sigurnost.

               (2)
                     Uredba (EU) br. 515/2014 predstavlja razvoj schengenske pravne stečevine u smislu Sporazuma o pridruživanju s Islandom i Norveškom.

               (3)
                     Budući da Uredba (EU) br. 514/2014 Europskog parlamenta i Vijeća
                  3
                ima izravan učinak na primjenu odredaba Uredbe (EU) br. 515/2014, čime utječe na njezin pravni okvir, te budući da su postupci utvrđeni u Sporazumu o pridruživanju s Islandom i Norveškom primijenjeni za donošenje Uredbe (EU) br. 514/2014, o čemu je Island obaviješten, stranke potvrđuju da Uredba (EU) br. 514/2014 predstavlja razvoj schengenske pravne stečevine u smislu Sporazuma o pridruživanju s Islandom i Norveškom u mjeri u kojoj je potrebna za provedbu Uredbe (EU) br. 515/2014.

               (4)
                     Člankom 5. stavkom 7. Uredbe (EU) br. 515/2014 predviđeno je da države uključene u provedbu, primjenu i razvoj schengenske pravne stečevine – među kojima je i Island – sudjeluju u instrumentu u skladu s odredbama Uredbe te da se sklapaju sporazumi o financijskim doprinosima tih država instrumentu i utvrđuju dodatna pravila nužna za takvo sudjelovanje, uključujući odredbe kojima se osigurava zaštita financijskih interesa Unije i nadležnost Europskog revizorskog suda za provođenje revizija.

               (5)
                     Instrument za financijsku potporu u području vanjskih granica i viza kao dio Fonda za unutarnju sigurnost („FUS – granice i vize”) poseban je instrument schengenske pravne stečevine osmišljen za raspodjelu tereta i financijsku potporu u području vanjskih granica i vizne politike u državama članicama i pridruženim državama.

               (6)
                     Člankom 60. Uredbe (EU, Euratom) br. 966/2012 Europskog parlamenta i Vijeća
                  4
                predviđena su pravila o neizravnom upravljanju koja se primjenjuju kad su trećim zemljama, uključujući pridružene države, povjerene zadaće izvršenja proračuna.

               (7)
                     Člankom 17. stavkom 4. Uredbe (EU) br. 514/2014 predviđena je prihvatljivost rashoda u 2014. ako ih je platilo odgovorno tijelo prije nego što je službeno imenovano, čime se osigurava nesmetan prijelaz između Fonda za vanjske granice i Fonda za unutarnju sigurnost. Važno je da se isto nastojanje odražava i u ovom Sporazumu. Budući da ovaj Sporazum nije stupio na snagu prije kraja 2014., nužno je osigurati prihvatljivost rashoda nastalih prije i do službenog imenovanja odgovornog tijela, pod uvjetom da su sustavi upravljanja i kontrole koji su se primjenjivali prije u osnovi isti kao oni koji su na snazi nakon službenog imenovanja odgovornog tijela.

               (8)
                     Kako bi se olakšali izračun i upotreba godišnjih doprinosa koje Island treba dati za FUS – granice i vize, njegovi doprinosi za razdoblje 2014. – 2020. isplaćivat će se u pet godišnjih rata od 2016. do 2020. Godišnji doprinosi od 2016. do 2018. utvrđeni su kao fiksni iznosi, a doprinosi za 2019. i 2020. utvrdit će se 2019. na temelju bruto domaćeg proizvoda svih država koje sudjeluju u instrumentu FUS – granice i vize, uzimajući u obzir stvarno izvršena plaćanja,

               SPORAZUMJELI SU SE KAKO SLIJEDI:

               Članak 1.

               Područje primjene

               Ovim se Sporazumom utvrđuju dodatna pravila potrebna za sudjelovanje Islanda u Fondu za unutarnju sigurnost – granice i vize u skladu s Uredbom (EU) br. 515/2014.

               Članak 2.

               Financijsko upravljanje i kontrola

               1.
                     Island poduzima potrebne mjere kako bi se osiguralo poštovanje odredaba koje su bitne za financijsko upravljanje i kontrolu utvrđenih u Ugovoru o funkcioniranju Europske unije (UFEU) i u sekundarnom zakonodavstvu.

               Odredbe UFEU-a i sekundarnog zakonodavstva iz prvog podstavka jesu sljedeće:

               (a)članak 287. stavci 1., 2. i 3. UFEU-a;

               (b)članci 30., 32. i 57., članak 58. stavak 1. točka (c) podtočka i., članak 60., članak 79. stavak 2. i članak 108. stavak 2. Uredbe (EU, Euratom) br. 966/2012;

               (c)članci 32., 38., 42., 84., 88., 142. i 144. Delegirane uredbe Komisije (EU) br. 1268/2012
                  5
               ;

               (d)Uredba Vijeća (Euratom, EZ) br. 2185/96
                  6
               ;

               (e)Uredba (EU, Euratom) br. 883/2013 Europskog parlamenta i Vijeća
                  7
               .

               Stranke mogu sporazumno odlučiti o izmjeni ovog popisa.

               2.
                     Island primjenjuje odredbe iz stavka 1. na svojem državnom području u skladu s ovim Sporazumom.

               Članak 3.

               Poštovanje načela dobrog financijskog upravljanja

               Sredstva koja se Islandu dodjeljuju iz instrumenta FUS – granice i vize upotrebljavat će se u skladu s načelom dobrog financijskog upravljanja.

               Članak 4.

               Poštovanje načela o sukobu interesa

               Svi financijski akteri i sve druge osobe koje sudjeluju u izvršenju proračuna i upravljanju njime, uključujući i pripremne radnje, ili u reviziji ili kontroli na državnom području Islanda ne smiju poduzimati nikakve mjere koje bi mogle dovesti do sukoba njihovih interesa s interesima Unije.

               Članak 5.

               Izvršenje

               Odluke Komisije kojima se pravnim osobama koje nisu države propisuje novčana obveza izvršive su na državnom području Islanda.

               Izvršenje podliježe pravilima parničnog postupka koja su na snazi u Islandu. Nalog za izvršenje odluke prilaže se toj odluci bez ikakvih formalnosti osim provjere vjerodostojnosti odluke koju provodi tijelo koje vlada Islanda imenuje u tu svrhu i o tome obavješćuje Komisiju.

               Kad se te formalnosti na zahtjev Komisije ispune, Komisija može nastaviti s izvršenjem u skladu s nacionalnim pravom te predmet dostaviti izravno nadležnom tijelu.

               Izvršenje se može suspendirati samo odlukom Suda Europske unije. Međutim, pritužbe zbog nepravilnosti u postupku izvršenja u nadležnosti su sudova Islanda.

               Članak 6.

               Zaštita financijskih interesa Unije od prijevare

               1.Island:

               (a)
                     bori se protiv prijevare i drugih nezakonitih aktivnosti koje utječu na financijske interese Unije mjerama koje imaju učinak odvraćanja i kojima se u Islandu osigurava djelotvorna zaštita;

               (b)
                     poduzima iste mjere za borbu protiv prijevare koja utječe na financijske interese Unije koje poduzima i za borbu protiv prijevare koja utječe na njegove vlastite financijske interese i

               (c)
                     koordinira svoje djelovanje usmjereno na zaštitu financijskih interesa Unije s državama članicama i Komisijom.

               2.Island donosi mjere istovrijedne onima koje Unija donosi u skladu s člankom 325. stavkom 4. UFEU-a, a koje su na snazi na datum potpisivanja ovog Sporazuma.

               Stranke mogu sporazumno odlučiti o donošenju mjera istovrijednih svim naknadnim mjerama koje Unija donosi u skladu s tim člankom.

               Članak 7.

               Provjere i inspekcije na terenu koje provodi Komisija (OLAF)

               Ne dovodeći u pitanje svoja prava na temelju članka 5. stavka 8. Uredbe (EU) br. 514/2014, Komisija (Europski ured za borbu protiv prijevara – OLAF) može na državnom području Islanda provoditi provjere i inspekcije na terenu povezane s instrumentom FUS – granice i vize u skladu s uvjetima utvrđenima u Uredbi (Euratom, EZ) br. 2185/96.

               Islandska tijela olakšavaju provjere i inspekcije na terenu koje, ako to žele, mogu provoditi zajedno s Komisijom.

               Članak 8.

               Revizorski sud

               U skladu s člankom 287. stavkom 3. UFEU-a i dijelom prvim glavom X. poglavljem 1. Uredbe (EU, Euratom) br. 966/2012 Revizorski sud može provoditi revizije u prostorijama bilo kojeg tijela koje u ime Unije na državnom području Islanda upravlja prihodima ili rashodima povezanima s instrumentom FUS – granice i vize, uključujući i prostorije svih fizičkih ili pravnih osoba koje primaju isplate iz proračuna.

               U Islandu Revizorski sud provodi revizije u suradnji s nacionalnim revizijskim tijelima ili, ako ona nemaju potrebne ovlasti, u suradnji s nadležnim nacionalnim službama. Revizorski sud i islandska nacionalna revizijska tijela surađuju u duhu povjerenja uz istodobno očuvanje svoje neovisnosti. Ta tijela ili službe obavješćuju Revizorski sud o tome namjeravaju li sudjelovati u reviziji.

               Revizorski sud ima barem jednaka prava kao i Komisija na temelju članka 5. stavka 7. Uredbe (EU) br. 514/2014 i članka 7. ovog Sporazuma.

               Članak 9.

               Javna nabava

               Island primjenjuje odredbe svojega nacionalnog prava o javnoj nabavi u skladu s Prilogom XVI. Sporazumu o Europskom gospodarskom prostoru
                  8
               .

               Članak 10.

               Financijski doprinosi

               1.
                     Za godine od 2016. do 2018. Island će plaćati godišnje doprinose proračunu instrumenta FUS – granice i vize prema tablici u nastavku:

               (svi su iznosi u EUR)

                        2016.

                        2017.

                        2018.

                        Island

                        563 999

                        563 999

                        563 999

               2.
                     Doprinosi Islanda za 2019. i 2020. izračunat će se u skladu s njegovim bruto domaćim proizvodom (BDP) kao postotak BDP-a svih država koje sudjeluju u instrumentu FUS – granice i vize, prema formuli opisanoj u Prilogu.

               3.Island mora platiti financijske doprinose iz ovog članka neovisno o datumu donošenja svojeg nacionalnog programa iz članka 14. Uredbe (EU) br. 514/2014.

               Članak 11.

               Upotreba financijskih doprinosa

               1.Ukupna godišnja plaćanja za 2016. i 2017. namjenjuju se kako slijedi:

               (a)75 % za preispitivanje u sredini razdoblja iz članka 8. Uredbe (EU) br. 515/2014;

               (b)15 % za razvoj informatičkih sustava iz članka 15. Uredbe (EU) br. 515/2014, podložno donošenju odgovarajućih zakonodavnih akata Unije do 30. lipnja 2017.;

               (c)10 % za djelovanja Unije iz članka 13. Uredbe (EU) br. 515/2014 i hitnu pomoć iz članka 14. Uredbe (EU) br. 515/2014.

               Ako se iznos iz točke (b) ne dodijeli ili ne potroši, Komisija ga u skladu s postupkom utvrđenim u članku 5. stavku 5. drugom podstavku točki (b) Uredbe (EU) br. 515/2014 preraspodjeljuje za posebna djelovanja iz članka 7. Uredbe (EU) br. 515/2014.

               Ako ovaj Sporazum ne stupi na snagu ili se ne bude privremeno primjenjivao do 1. lipnja 2017., cijeli doprinos Islanda upotrijebit će se u skladu sa stavkom 2. ovog članka.

               2.
                     Ukupna godišnja plaćanja za 2018., 2019. i 2020. namjenjuju se kako slijedi:

               (a)40 % za posebna djelovanja iz članka 7. Uredbe (EU) br. 515/2014;

               (b)50 % za razvoj informatičkih sustava iz članka 15. Uredbe (EU) br. 515/2014, podložno donošenju odgovarajućih zakonodavnih akata Unije do 31. prosinca 2018.;

               (c)10 % za djelovanja Unije iz članka 13. Uredbe (EU) br. 515/2014 i hitnu pomoć iz članka 14. Uredbe (EU) br. 515/2014.

               Ako se iznos iz točke (b) ne dodijeli ili ne potroši, Komisija ga u skladu s postupkom utvrđenim u članku 5. stavku 5. drugom podstavku točki (b) Uredbe (EU) br. 515/2014 preraspodjeljuje za posebna djelovanja iz članka 7. Uredbe (EU) br. 515/2014.

               3.
                     Dodatni iznosi koji se dodjeljuju za preispitivanje u sredini razdoblja, djelovanja Unije, posebna djelovanja ili program za razvoj informatičkih sustava upotrebljavaju se u skladu s odgovarajućim postupkom utvrđenim u jednoj od sljedećih odredaba:

               (a)članku 6. stavku 2. Uredbe (EU) br. 514/2014;

               (b)članku 8. stavku 7. Uredbe (EU) br. 515/2014;

               (c)članku 7. stavku 3. Uredbe (EU) br. 515/2014;

               (d)članku 15. drugom podstavku Uredbe (EU) br. 515/2014.

               4.
                     Svake godine Komisija može upotrijebiti do 4 076 EUR od iznosa koji je Island uplatio za financiranje administrativnih troškova povezanih s osobljem ili vanjskim osobljem koje je potrebno za provedbu Uredbe (EU) br. 515/2014 i ovog Sporazuma u Islandu.

               Članak 12.

               Povjerljivost

               Informacije koje se u bilo kojem obliku priopće ili prime na temelju ovog Sporazuma smatraju se profesionalnom tajnom i zaštićene su na isti način kao što su slične informacije zaštićene odredbama koje se primjenjuju na institucije Unije i islandskim zakonima. Takve se informacije smiju priopćiti samo osobama u institucijama Unije, državama članicama ili Islandu kojima su one potrebne za obnašanje njihove službene dužnosti i ne smiju se upotrebljavati u druge svrhe osim za osiguranje učinkovite zaštite financijskih interesa stranaka.

               Članak 13.

               Imenovanje odgovornog tijela

               1.
                     Island obavješćuje Komisiju o službenom imenovanju, na ministarskoj razini, odgovornog tijela nadležnog za upravljanje rashodima i njihovu kontrolu u okviru instrumenta FUS – granice i vize, što je prije moguće nakon odobrenja nacionalnog programa.

               2.
                     Imenovanje iz stavka 1. provodi se ako tijelo ispunjava kriterije za imenovanje koji se odnose na unutarnje okruženje, aktivnosti kontrole, informacije i komunikaciju te praćenje koji su utvrđeni u Uredbi (EU) br. 514/2014 ili na temelju te Uredbe.

               3.
                     Imenovanje odgovornog tijela temelji se na mišljenju revizijskog subjekta, koji može biti revizijsko tijelo, u kojem se ocjenjuje usklađenost odgovornog tijela s kriterijima za imenovanje. Taj subjekt može biti neovisna javna ustanova odgovorna za praćenje, evaluaciju i reviziju uprave. Revizijski subjekt djeluje neovisno o odgovornom tijelu i obavlja svoj posao u skladu s međunarodno prihvaćenim revizijskim standardima. Island može temeljiti svoju odluku o imenovanju na tome jesu li sustavi upravljanja i kontrole u osnovi isti kao već postojeći sustavi iz prethodnog razdoblja i funkcioniraju li djelotvorno. Ako se na temelju postojećih rezultata revizije i kontrole pokaže da imenovano tijelo više ne ispunjava kriterije za imenovanje, Island poduzima potrebne mjere kako bi osigurao da se nedostaci u provedbi zadaća tog tijela otklone, uključujući poništenje imenovanja.

               Članak 14.

               Definicija financijske godine

               Za potrebe ovog Sporazuma financijska godina iz članka 60. stavka 5. Uredbe (EU, Euratom) br. 966/2012 obuhvaća plaćene rashode te prihode koji su primljeni i uneseni u račune odgovornog tijela u razdoblju koje počinje 16. listopada godine „N-1” i završava 15. listopada godine „N”.

               Članak 15.

               Prihvatljivost rashoda

               Odstupajući od članka 17. stavka 3. točke (b) i članka 17. stavka 4. Uredbe (EU) br. 514/2014, rashodi su prihvatljivi ako ih je platilo odgovorno tijelo prije nego što je službeno imenovano u skladu s člankom 13. ovog Sporazuma, pod uvjetom da su sustavi upravljanja i kontrole koji su se primjenjivali prije u osnovi isti kao oni koji su na snazi nakon službenog imenovanja odgovornog tijela.

               Članak 16.

               Zahtjev za isplatu godišnjeg iznosa

               1.
                     Island do 15. veljače godine koja slijedi nakon financijske godine Komisiji dostavlja dokumente i informacije koji se zahtijevaju na temelju članka 60. stavka 5. prvog podstavka točaka (b) i (c) Uredbe (EU, Euratom) br. 966/2012.

               Odstupajući od članka 44. stavka 1. Uredbe (EU) br. 514/2014 i u skladu s člankom 60. stavkom 5. trećim podstavkom Uredbe (EU, Euratom) br. 966/2012, Island do 15. ožujka godine koja slijedi nakon financijske godine Komisiji dostavlja mišljenje iz članka 60. stavka 5. drugog podstavka Uredbe (EU, Euratom) br. 966/2012.

               Dostavljeni dokumenti iz ovog stavka služe kao zahtjev za isplatu godišnjeg iznosa.

               2.
                     Dokumenti iz stavka 1. sastavljaju se u skladu s modelima koje Komisija donosi na temelju članka 44. stavka 3. Uredbe (EU) br. 514/2014.

               Članak 17.

               Izvješće o provedbi

               Odstupajući od članka 54. stavka 1. Uredbe (EU) br. 514/2014 i u skladu s člankom 60. stavkom 5. trećim podstavkom Uredbe (EU, Euratom) br. 966/2012 Island do 15. veljače svake godine završno s 2022. Komisiji dostavlja godišnje izvješće o provedbi nacionalnog programa u prethodnoj financijskoj godini te može, prema potrebi, objaviti te informacije.

               Prvo godišnje izvješće o provedbi nacionalnog programa dostavlja se 15. veljače nakon stupanja na snagu ovog Sporazuma ili početka njegove privremene primjene.

               Prvo izvješće obuhvaća financijske godine od 2014. do financijske godine prije predviđenog datuma za prvo godišnje izvješće u skladu s drugim stavkom. Island dostavlja završno izvješće o provedbi nacionalnog programa do 31. prosinca 2023.

               Članak 18.

               Sustav za elektroničku razmjenu podataka

               U skladu s člankom 24. stavkom 5. Uredbe (EU) br. 514/2014 sve službene razmjene informacija između Islanda i Komisije provode se pomoću sustava za elektroničku razmjenu podataka koji Komisija osigurava u tu svrhu.

               Članak 19.

               Stupanje na snagu

               1.Glavni tajnik Vijeća Europske unije depozitar je ovog Sporazuma.

               2.Stranke odobravaju ovaj Sporazum u skladu sa svojim postupcima. One se međusobno obavješćuju o završetku tih postupaka.

               3.Ovaj Sporazum stupa na snagu prvog dana prvog mjeseca nakon dana zadnje obavijesti iz stavka 2.

               4.Osim članka 5., stranke primjenjuju ovaj Sporazum privremeno od dana nakon dana njegova potpisivanja, ne dovodeći u pitanje ustavne zahtjeve.

               Članak 20.

               Valjanost i otkaz

               1.Unija ili Island mogu otkazati ovaj Sporazum obavješćivanjem druge stranke o svojoj odluci. Sporazum se prestaje primjenjivati tri mjeseca od datuma takve obavijesti. Projekti i aktivnosti koji su u tijeku u trenutku otkazivanja nastavljaju se u skladu s uvjetima utvrđenima u ovom Sporazumu. Sve ostale posljedice otkazivanja stranke rješavaju sporazumno.

               2.Ovaj se Sporazum otkazuje kad se otkaže Sporazum o pridruživanju s Islandom i Norveškom u skladu s člankom 8. stavkom 4., člankom 11. stavkom 3. ili člankom 16. Sporazuma o pridruživanju s Islandom i Norveškom.

               Članak 21.

               Jezici

               Ovaj Sporazum sastavljen je u jednom izvorniku na bugarskom, češkom, danskom, engleskom, estonskom, finskom, francuskom, grčkom, hrvatskom, islandskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku, pri čemu je svaki tekst jednako vjerodostojan.

               Sastavljeno u Bruxellesu … dana... godine ….

               Za Europsku uniju
                     Za Island

               PRILOG

               Formula za izračun financijskih doprinosa za 2019. i 2020. i pojedinosti o plaćanju

               Financijski doprinos Islanda instrumentu FUS – granice i vize iz članka 5. stavka 7. drugog i trećeg podstavka Uredbe (EU) br. 515/2014 za 2019. i 2020. izračunava se kako slijedi:

               Za svaku pojedinu godinu od 2013. do 2017. konačni bruto domaći proizvod (BDP) Islanda prema podacima dostupnima 31. ožujka 2019. podijelit će se sa zbrojem BDP-a svih država koje sudjeluju u instrumentu FUS – granice i vize za predmetnu godinu. Prosjek dobivenih pet postotaka za godine od 2013. do 2017. primjenjuje se na zbroj stvarnih godišnjih odobrenih sredstava za FUS – granice i vize za godine od 2014. do 2019. i godišnja odobrena sredstva za preuzete obveze za FUS – granice i vize za 2020., kako su uključena u nacrt općeg proračuna Europske unije za financijsku godinu 2020. koji je Komisija donijela, kako bi se dobio ukupni iznos koji Island mora platiti tijekom cijelog razdoblja provedbe instrumenta FUS – granice i vize. Od tog se iznosa oduzimaju godišnja plaćanja koja je Island stvarno izvršio u skladu s člankom 10. stavkom 1. ovog Sporazuma kako bi se dobio ukupni iznos doprinosa Islanda za 2019. i 2020. Polovina tog iznosa plaća se 2019., a druga polovina 2020.

               Financijski doprinos plaća se u eurima.

               Island plaća svoj financijski doprinos najkasnije 45 dana nakon primitka obavijesti o terećenju. Za svako kašnjenje u plaćanju doprinosa obračunavaju se zatezne kamate na nepodmireni iznos od datuma dospijeća. Kao kamatna stopa uzima se stopa koju Europska središnja banka primjenjuje na svoje glavne operacije refinanciranja, kako je objavljeno u seriji C Službenog lista Europske unije, i koja je na snazi prvog kalendarskog dana u mjesecu dospijeća, uvećana za 3,5 postotnih bodova.

                     (1)

                        SL L 176, 10.7.1999., str. 36.

                     (2)

                        Uredba (EU) br. 515/2014 Europskog parlamenta i Vijeća od 16. travnja 2014. o uspostavljanju, u okviru Fonda za unutarnju sigurnost, instrumenta za financijsku potporu u području vanjskih granica i viza i stavljanju izvan snage Odluke br. 574/2007/EZ (SL L 150, 20.5.2014., str. 143.).

                     (3)

                        Uredba (EU) br. 514/2014 Europskog parlamenta i Vijeća od 16. travnja 2014. o utvrđivanju općih odredaba o Fondu za azil, migracije te integraciju i o Instrumentu za financijsku potporu u području policijske suradnje, sprečavanja i suzbijanja kriminala te upravljanja krizama (SL L 150, 20.5.2014., str. 112.).

                     (4)

                        Uredba (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (SL L 298, 26.10.2012., str. 1.)., kako je zadnje izmijenjena Uredbom (EU, Euratom) br. 547/2014 od 15. svibnja 2014. (SL L 163, 29.5.2014., str. 18.).

                     (5)

                        Delegirana uredba Komisije (EU) br. 1268/2012 o pravilima za primjenu Uredbe (EU, Euratom) br. 966/2012 Europskog parlamenta i Vijeća o financijskim pravilima koja se primjenjuju na opći proračun Unije (SL L 362, 31.12.2012., str. 1.).

                     (6)

                        Uredba Vijeća (Euratom, EZ) br. 2185/96 o provjerama i inspekcijama na terenu koje provodi Komisija s ciljem zaštite financijskih interesa Europskih zajednica od prijevara i ostalih nepravilnosti (SL L 292, 15.11.1996., str. 2.).

                     (7)

                        Uredba (EU, Euratom) br. 883/2013 Europskog parlamenta i Vijeća od 11. rujna 2013. o istragama koje provodi Europski ured za borbu protiv prijevara (OLAF) i o stavljanju izvan snage Uredbe (EZ) br. 1073/1999 Europskog parlamenta i Vijeća te Uredbe Vijeća (Euratom) br. 1074/1999 (SL L 248, 18.9.2013., str. 1.).

                     (8)

                        SL L 1, 3.1.1994., str. 461.


				|

		52013PC0595

			Prijedlog ODLUKE VIJEĆA kojim se državama članicama odobrava, u interesu Europske unije, potpisivanje i/ili ratifikacija Međunarodne konvencije Međunarodne pomorske organizacije iz 1995. o standardima izobrazbe, izdavanju svjedodžbi i držanju straže osoblja na ribarskim brodovima /* COM/2013/0595 final - 2013/0285 (NLE) */

			   	OBRAZLOŽENJE
1.           KONTEKST PRIJEDLOGA
Razlozi za prijedlog i ciljevi prijedloga
Međunarodna konvencija o standardima
izobrazbe, izdavanju svjedodžbi i držanju straže pomoraca na ribarskim
brodovima Međunarodne pomorske organizacije (dalje u tekstu Konvencija
STCW-F) donesena je 7. srpnja 1995. na Međunarodnoj konferenciji održanoj
u Londonu od 26. lipnja do 7. srpnja 1995. na kojoj su sudjelovale 74 vlade od
kojih su 22 vlade sadašnjih država članica Europske unije.
Budući da je Međunarodna konvencija
o standardima izobrazbe, izdavanju svjedodžbi i držanju straže pomoraca
(Konvencija STCW) IMO-a iz 1978. isključivala iz njezinog područja
primjene, među ostalim, osoblje na ribarskim brodovima, bilo je potrebno
donošenje posebne Konvencije namijenjene tom osoblju. Konvencija STCW bila je
prvi međunarodno dogovoreni instrument za rješavanje pitanja minimalnih
standarda stručnosti za pomorce. Provedena je Direktivom 2008/106/EZ, koja
je izmijenjena Direktivom 2012/35/EU.
Konvencija STCW-F ima za cilj osigurati kvalificiranost
(dokazuje se službenim certifikatom) i osposobljenost (obavljenim
liječničkim pregledom) osoblja na ribarskim brodovima tako da se
prilikom obavljanja poslova na ribarskim brodovima duge plovidbe moguće
prijetnje sigurnosti ljudskih života i/ili imovine na moru ili morskom okolišu
svedu na minimum. Konvencijom se zahtijeva da osoblje posjeduje osnovno znanje
u vezi s posebnim pitanjima te da je tijekom minimalnog razdoblja obavljalo
dužnosti na brodu.
Konvencijom se isto tako žele postići i održati
ravnopravni uvjeti u sektoru ribarstva podupiranjem strukovnog obrazovanja.
Stručna osposobljenost osoblja na ribarskim brodovima potvrđuje se u
skladu s Konvencijom.
Odredbe su obvezne samo za brodove dužine 24
metra i više i porivne snage 750kw ili više, a odnose se na brodarce,
časnike, časnike stroja i radiooperatere. Međutim, vlade se
potiču na uspostavljanje programa obuke za mornare palube na brodovima
dužine 24 metra i više, dok je osnovna sigurnosna obuka obvezna za svo osoblje
na ribarskim brodovima.
U skladu s pravom na slobodu kretanja radnika,
Direktivom 2005/36/EZ utvrđuju se jasna pravila u području uzajamnog
priznavanja stručnih kvalifikacija među državama članicama u
okviru takozvanog „općeg sustava priznavanja”.
Direktiva se primjenjuje na državljane EU-a
koji žele obavljati profesiju u nekoj drugoj državi članici u kojoj je ta
profesija regulirana. Opći sustav priznavanja zahtijeva usporedbu
stručnih kvalifikacija tražitelja zaposlenja, uključujući
odgovarajuće stručno iskustvo, s kvalifikacijama i iskustvom koji se
zahtijevaju u državi članici domaćinu. Usporedba se provodi unutar
strogih rokova. Samo u slučaju značajnih razlika država članica
domaćin može uvesti kompenzacijske mjere u obliku provjere osposobljenosti
ili razdoblja prilagodbe.
Direktiva se primjenjuje na sve regulirane
profesije, osim ako su za određenu profesiju i u skladu s načelom lex
specialis posebnim zakonodavnim dokumentom sukladno pravu EU-a
utvrđena druga posebna pravila izravno povezana s priznavanjem
stručnih kvalifikacija.
Profesionalne djelatnosti povezane s
Konvencijom STCW-F regulirane su u većini država članica.
Konvencijom STCW-F ne utvrđuje se sustav
priznavanja stručnih kvalifikacija sličan onome koji je utvrđen
Direktivom 2005/36/EZ. Suprotno tome, Konvencijom STCW-F nije dopušteno
korištenje certifikata izdanih od država koje nisu stranke Konvencije.
Međutim, države članice obvezne su poštovati pravo EU-a, tj. odredbe
sadržane u Direktivi 2005/36/EZ.
U skladu sa sudskom praksom Suda u
slučaju AETR koja se odnosi na vanjsku nadležnost, državama članicama
nije dopušteno ratificirati Konvenciju STCW-F bez odobrenja Europske unije zbog
toga što odredbe povezane s priznavanjem reguliranih profesija koje obavljaju
državljani EU-a na ribarskim brodovima imaju utjecaj na provedbu
isključive nadležnosti Europske unije u tom području.
Države članice koje su ratificirale
Konvenciju prije stupanja na snagu prijedloga Odluke dužne su kod glavnog
tajnika IMO-a položiti izjavu kojom potvrđuju da u slučaju sukoba u
odnosima među državama članicama prednost ima pravo EU-a.
2.           SAVJETOVANJE ZAINTERESIRANIH
STRANA I PROCJENA UČINKA
Savjetovanje zainteresiranih strana
Odbor za sektorski socijalni dijalog u sektoru
morskog ribarstva potaknuo je Komisiju da poduzme inicijative čiji je cilj
brza provedba Konvencije STCW-F.
Promicanje ratifikacije i provedba ostalih
međunarodnih standarda u pogledu životnih i radnih uvjeta u sektoru
ribarstva, kao što je Konvencija Međunarodne organizacije rada (ILO) o
radu u sektoru ribarstva (br. 188) u skladu je s aktivnostima Odbora za
sektorski socijalni dijalog u sektoru morskog ribarstva i Europske komisije.
Konvencija C br. 188 ima za cilj osigurati ribarima dostojne radne uvjete.
Komisija trenutno procjenjuje zahtjev
socijalnih partnera u sektoru morskog ribarstva EU-a za provedbu njihova
Sporazuma od 8. svibnja 2013. o prenošenju odredaba Konvencije br. 188 ILO-a,
sukladno članku 155. UFEU-a.
Prikupljanje i korištenje stručnih
znanja
Nije bilo potrebno obratiti se vanjskim
stručnjacima.
Procjena učinka
Ne primjenjuje se.
Prema tome, nije potrebno razmotriti
različite mogućnosti.
3.           PRAVNI ELEMENTI PRIJEDLOGA
Sažetak predloženog djelovanja
S obzirom na činjenicu da je priznavanje
stručnih kvalifikacija u nadležnosti Europske unije, države članice
ne mogu ratificirati Konvenciju bez odobrenja Europske unije. Komisija predlaže
da u interesu Europske unije Vijeće državama članicama odobri
ratificiranje Konvencije STCW-F.
Državama članicama odobrenje se daje uz
uvjet da u trenutku polaganja svojih isprava o ratifikaciji formuliraju rezervu
kojom se potvrđuje da u svojim međusobnim odnosima i dalje
primjenjuju pravo Europske unije.
One države članice koje su već
ratificirale Konvenciju glavnom tajniku IMO-a dostavljaju izjavu u kojoj navode
da se pravo Unije koje se odnosi na priznavanje stručnih kvalifikacija
primjenjuje u odnosima među državama članicama.
Stoga će prijedlog Odluke državama
članicama omogućiti da bez odgađanja poduzmu sve potrebne korake
za ratifikaciju.
Pravna osnova
Članak 43. stavak 2., članak 46.,
članak 53. stavak 1. i članak 62. u vezi s člankom 218. stavkom
6. točkom (a) podtočkom v. UFEU-a.
Načelo supsidijarnosti
Prijedlog je u isključivoj nadležnosti
Unije. Stoga se načelo supsidijarnosti ne primjenjuje u potpunosti.
Načelo proporcionalnosti
Prijedlog je u skladu s načelom
proporcionalnosti iz sljedećih razloga.
Ne primjenjuje se.
Ne primjenjuje se.
Izbor instrumenata
Predloženi instrument: Odluka Vijeća
Drugi instrumenti ne bi bili primjereni.
4.           PRORAČUNSKE IMPLIKACIJE
Prijedlog nema utjecaj na proračun
Zajednice.
5.           DODATNE INFORMACIJE
Detaljno objašnjenje prijedloga
Ne primjenjuje se.
2013/0285 (NLE)
Prijedlog
ODLUKE VIJEĆA
kojim se državama članicama odobrava, u
interesu Europske unije, potpisivanje i/ili ratifikacija Međunarodne
konvencije Međunarodne pomorske organizacije iz 1995. o standardima
izobrazbe, izdavanju svjedodžbi i držanju straže osoblja na ribarskim brodovima
(Tekst značajan za EGP)
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 43. stavak 2., članak 46.,
članak 53. stavak 1., i članak 62., u vezi s člankom 218.
stavkom 6. točkom (a) podtočkom v.
uzimajući u obzir prijedlog Europske
komisije,
uzimajući u obzir suglasnost Europskog
parlamenta,
budući da:
(1)       Konvencija Međunarodne
pomorske organizacije o standardima izobrazbe, izdavanju svjedodžbi i držanju
straže pomoraca na ribarskim brodovima (dalje u tekstu IMO, odnosno Konvencija)
donesena je 7. srpnja 1995. nakon što su na Međunarodnoj konferenciji koju
je u Londonu sazvao IMO delegacije 22 države članice sudionice
konferencije izglasale njezino donošenje;
(2)       Konvencija predstavlja velik
doprinos sektoru ribarstva na međunarodnoj razini zbog promicanja
sigurnosti ljudskih života i imovine na moru i zaštite morskog okoliša te je
stoga poželjna što skorija provedba njezinih odredaba;
(3)       Ribolov na moru jedna je od
najopasnijih profesija i zbog toga su odgovarajuća obuka i kvalifikacije
nužno sredstvo za smanjenje broja nesreća. Stvaranje sigurnijeg radnog
okruženja učinit će zanimanja osoblja na ribarskim brodovima
privlačnijima što je u interesu europske ribarske industrije, u skladu s
ciljevima zajedničke ribarstvene politike. Konvencijom se posebno
nastoji štititi morski okoliš, što je jedan od ciljeva zajedničke
ribarstvene politike;
(4)       Kako bi se olakšalo
zapošljavanje uz uvjete predviđene u okviru sporazuma o partnerstvu u
ribarstvu s trećim zemljama, važno je da posada na brodovima koji plove
pod zastavom država članica EU-a posjeduje odgovarajuće stručne
kvalifikacije, što se dokazuje priznatim certifikatima;
(5)       Europski parlament,
Vijeće i Komisija promiču sigurnost na moru i radnom mjestu, kao i
unaprjeđenje stručnih kvalifikacija radnika na ribarskim brodovima.
EU financijski podupire izobrazbu u sektoru ribarstva, posebno pomoću
Europskog fonda za ribarstvo;
(6)       Neki članci Konvencije
koji se odnose na pravila Unije o priznavanju stručnih kvalifikacija
određenih kategorija osoblja na ribarskim brodovima u isključivoj su
nadležnosti Unije i utječu na odredbe Ugovora i na sekundarno
zakonodavstvo Unije, posebno Direktivu 2005/36/EZ od 7. rujna 2005. o
priznavanju stručnih kvalifikacija[1],
u verziji koja je na snazi;
(7)       Unija ne može ratificirati
Konvenciju jer nije stranka IMO-a, a Konvencija ne sadržava klauzulu kojom se
organizaciji regionalne gospodarske integracije, koju čine suverene države
i koja je nadležna u određenim pitanjima koje uređuje ova Konvencija,
omogućuje potpisivanje, prihvaćanje, odobrenje Konvencije ili pristupanje
Konvenciji;
(8)       Neke države članice još
nisu potpisale Konvenciju, dok su je druge već ratificirale i položile
isprave o ratifikaciji. U interesu je zajedničke ribarstvene
politike da one države članice koje još nisu potpisale ili ratificirale Konvenciju
to učine brzo;
(9)       Prema uvjetima
predviđenima ovom Odlukom, državama članicama koje su obvezane
pravilima prava Unije o priznavanju stručnih kvalifikacija odobrava se, u
interesu Unije, potpisivanje i ratifikacija Konvencije, ovisno o slučaju.
DONIJELO JE OVU ODLUKU:
Članak 1.
Državama članicama odobrava se, u
dijelovima koji su u nadležnosti Europske unije, potpisivanje i/ili
ratifikacija Međunarodne konvencije o standardima izobrazbe, izdavanju
svjedodžbi i držanju straže osoblja na ribarskim brodovima koju je 7. srpnja
1995. donijela Međunarodna pomorska organizacija.
Odobrenje iz stavka 1. daje se uz uvjet da
država članica u trenutku potpisivanja Konvencije i/ili prilikom polaganja
isprava o ratifikaciji kod glavnog tajnika IMO-a dostavi obavijest o rezervi u
kojoj se navodi da se pravo Unije koje se odnosi na priznavanje stručnih
kvalifikacija primjenjuje u odnosima među državama članicama.
Članak 2.
Države članice koje su bez formuliranja
rezerve ratificirale Konvenciju prije stupanja na snagu ove Odluke polažu
izjavu kojom potvrđuju da se pravo Unije koje se odnosi na priznavanje
stručnih kvalifikacija primjenjuje u odnosima među državama
članicama.
Članak 3.
Države članice moraju ulagati napore kako
bi poduzele mjere potrebne za polaganje svojih isprava o ratifikaciji
Konvencije kod glavnog tajnika Međunarodne pomorske organizacije što je
moguće prije, po mogućnosti prije 31. prosinca 2013. Vijeće
će razmotriti napredak ratifikacije u siječnju 2014.
Članak 4.
Ova se Odluka primjenjuje od dana objave u Službenom
listu Europske unije.
Članak 5.
Ova je Odluka upućena državama
članicama.
Sastavljeno u Bruxellesu
                                                                       Za
Vijeće
                                                                       Predsjednik
[1]               SL L 255, 30.9.2005., str. 22.


               EUROPSKA KOMISIJA
            Bruxelles, 14.10.2016.
            COM(2016) 658 final
            2016/0322(NLE)
            Prijedlog
            ODLUKE VIJEĆA
            o sklapanju, u ime Europske unije, Sporazuma između Europske unije i Kraljevine Norveške o dodatnim pravilima za instrument za financijsku potporu u području vanjskih granica i viza kao dio Fonda za unutarnju sigurnost za razdoblje od 2014. do 2020.

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Uredba (EU) br. 515/2014 Europskog parlamenta i Vijeća od 16. travnja 2014. o uspostavljanju, u okviru Fonda za unutarnju sigurnost, instrumenta za financijsku potporu u području vanjskih granica i viza i stavljanju izvan snage Odluke br. 574/2007/EZ stupila je na snagu 21. svibnja 2014., a primjenjuje se od 1. siječnja 2014.
                  1

               Uredba (EU) br. 514/2014 Europskog parlamenta i Vijeća od 16. travnja 2014. o utvrđivanju općih odredaba o Fondu za azil, migracije te integraciju i o Instrumentu za financijsku potporu u području policijske suradnje, sprečavanja i suzbijanja kriminala te upravljanja krizama također je stupila na snagu 21. svibnja 2014. i primjenjuje se od 1. siječnja 2014.
                  2
                U skladu s člankom 19. Uredbe (EU) br. 515/2014 odredbe Uredbe (EU) br. 514/2014 primjenjuju se na instrument za financijsku potporu u području vanjskih granica i viza kao dio Fonda za unutarnju sigurnost (dalje u tekstu: FUS – granice i vize).

               Svrha je instrumenta FUS – granice i vize uspostaviti mehanizam solidarnosti kojim se države sudionice istim pravilima na razini EU-a o kontroli vanjskih granica povezuju u svojim interesima i međusobno obvezuju. FUS – granice i vize služit će za postizanje jednog od ključnih ciljeva schengenske pravne stečevine – podjele odgovornosti za „učinkovit, visok i jedinstven stupanj nadzora na [...] vanjskim granicama”, kako je utvrđeno u članku 15. Uredbe (EU) 2016/399 Europskog parlamenta i Vijeća. Stoga je riječ o razvoju schengenske pravne stečevine.

               Člankom 5. stavkom 7. Uredbe (EU) br. 515/2014 predviđeno je da države uključene u provedbu, primjenu i razvoj schengenske pravne stečevine sudjeluju u Instrumentu u skladu s odredbama te Uredbe i da se sklapaju sporazumi o financijskim doprinosima tih država Instrumentu i utvrđuju dodatna pravila nužna za takvo sudjelovanje, uključujući odredbe kojima se osigurava zaštita financijskih interesa Unije i nadležnost Europskog revizorskog suda za provođenje revizija, jer odgovarajućim sporazumima o pridruživanju nisu predviđena takva pravila.

               Nacrtom sporazuma s Norveškom (dalje u tekstu: pridružena zemlja) nastoje se uspostaviti sporazumi iz članka 5. stavka 7. Uredbe (EU) br. 515/2014 te omogućiti Komisiji da preuzme konačnu odgovornost za izvršenje proračuna Instrumenta u toj pridruženoj zemlji i odredi njezin doprinos proračunu Unije za taj Instrument.

               Kad je riječ o proračunskim i financijskim kontrolama, države članice podliježu horizontalnim obvezama (npr. nadležnost Revizorskog suda i Europskog ureda za borbu protiv prijevara (OLAF)) koje proizlaze izravno iz Ugovora ili iz sekundarnog zakonodavstva Unije. Te se obveze izravno primjenjuju na države članice i stoga nisu navedene u Uredbi (EU) br. 515/2014. No primjenom članka 5. stavka 7. Uredbe (EU) br. 515/2014 te se obveze moraju proširiti na pridruženu zemlju nacrtom sporazuma.

               Radi zaštite financijskih interesa Unije od prijevara i drugih nepravilnosti Uredbom (EU) br. 514/2014 predviđeno je da osoblje Komisije, Revizorski sud i OLAF imaju odgovarajući pristup za provođenje kontrola. Člankom 5. stavkom 9. Uredbe (EU) br. 514/2014 utvrđeno je da se sporazumima o suradnji s trećim zemljama Komisiji, Revizorskom sudu i OLAF-u daje izričita ovlast za provođenje takvih revizija te kontrola i inspekcija na terenu. Stoga je to predviđeno u nacrtu sporazuma.

               •Dosljednost s postojećim odredbama politike u određenom području

                  Nije primjenjivo.

               •Dosljednost u odnosu na druge politike Unije

                  Nije primjenjivo.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Budući da mu je cilj sklapanje sporazuma između Europske unije i Norveške o doprinosu te zemlje instrumentu za financijsku potporu u području vanjskih granica i viza za razdoblje 2014. – 2020. te o dodatnim pravilima nužnima za takvo sudjelovanje, ovaj Prijedlog za potpisivanje sporazuma temelji se na članku 77. stavku 2. i članku 218. stavku 5. Ugovora o funkcioniranju Europske unije.

               •Nužnost predložene odluke

                  Na temelju članka 5. stavka 7. Uredbe (EU) br. 515/2014 sklapanje sporazuma s Norveškom nužno je za postizanje dogovora o doprinosu te zemlje instrumentu za financijsku potporu u području vanjskih granica i viza za razdoblje 2014. – 2020. te o dodatnim pravilima nužnima za takvo sudjelovanje.

               •Proporcionalnost

                  Nije primjenjivo.

               •Odabir instrumenta

                  Nije primjenjivo.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Ex post evaluacija/provjera primjerenosti postojećeg zakonodavstva

                  Nije primjenjivo.

               •Savjetovanja s dionicima

                  Nije primjenjivo.

               •Prikupljanje i primjena stručnih znanja

                  Nije primjenjivo.

               •Procjena učinka

                  Nije primjenjivo jer je Prijedlog povezan s upravljanjem programom i usmjeren na potpisivanje međunarodnog sporazuma o kojem se pregovaralo na temelju pregovaračkih smjernica koje je donijelo Vijeće.

               •Primjerenost propisa i pojednostavljivanje

                  Nije primjenjivo.

               •Temeljna prava

                  Nije primjenjivo.

               4.UTJECAJ NA PRORAČUN

               U članku 10. nacrta Sporazuma i Prilogu I. opisuju se odredbe koje su povezane s godišnjim financijskim doprinosima pridružene države proračunu Fonda za unutarnju sigurnost – granice i vize te njihovim mogućim prilagodbama situaciji kako je opisano u Prilogu I.

               5.OSTALI DIJELOVI

               •Teritorijalna primjena

                  Uredba (EU) br. 515/2014 predstavlja razvoj schengenske pravne stečevine. U tom se pogledu i ovaj Sporazum s Norveškom temelji na schengenskoj pravnoj stečevini.

                  U skladu s člancima 1. i 2. Protokola br. 22 o stajalištu Danske priloženog UEU-u i UFEU-u Danska ne sudjeluje u donošenju ove Odluke te ona za nju nije obvezujuća niti se na nju primjenjuje. U skladu s člankom 4. navedenog Protokola Danska će u roku od šest mjeseci nakon što Vijeće donese ovaj Prijedlog odlučiti hoće li provesti predloženu odluku u svojem nacionalnom pravu.

                  Budući da ovaj Prijedlog predstavlja razvoj elemenata schengenske pravne stečevine u kojima Ujedinjena Kraljevina i Irska ne sudjeluju, on za njih nije obvezujući niti se na njih primjenjuje, u skladu s odlukama Vijeća 2000/365/EZ
                     3
                   i 2002/192/EZ
                     4
                  .

                •Planovi provedbe i mehanizmi praćenja, evaluacije i izvješćivanja

                  U članku 17. Sporazuma navedeni su dogovori o izvješćivanju i praćenju koji se primjenjuju. Do 15. veljače svake godine završno s 2022. Norveška mora Komisiji podnositi godišnja izvješća o provedbi za prethodnu financijsku godinu.

               •Dokumenti s obrazloženjima (za direktive)

                  Nije primjenjivo.

               •Detaljno obrazloženje posebnih odredbi prijedloga

                  Nije potrebno.

               S obzirom na navedeno, Komisija predlaže da Vijeće, nakon što dobije suglasnost Europskog parlamenta, odobri Sporazum s Kraljevinom Norveškom o dodatnim pravilima za instrument za financijsku potporu u području vanjskih granica i viza kao dio Fonda za unutarnju sigurnost za razdoblje od 2014. do 2020.

               2016/0322 (NLE)

               Prijedlog

               ODLUKE VIJEĆA

               o sklapanju, u ime Europske unije, Sporazuma između Europske unije i Kraljevine Norveške o dodatnim pravilima za instrument za financijsku potporu u području vanjskih granica i viza kao dio Fonda za unutarnju sigurnost za razdoblje od 2014. do 2020.

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 77. stavak 2. i članak 218. stavak 6. točku (a),

               uzimajući u obzir prijedlog Europske komisije,

               uzimajući u obzir prethodnu suglasnost Europskog parlamenta
                  5
               ,

               budući da:

               (1)U skladu s Odlukom Vijeća 2016/XXX od [...] Komisija je […] potpisala Sporazum između Europske unije i Kraljevine Norveške o dodatnim pravilima za instrument za financijsku potporu u području vanjskih granica i viza kao dio Fonda za unutarnju sigurnost za razdoblje od 2014. do 2020. (dalje u tekstu „Sporazum”), podložno sklapanju tog Sporazuma.

               (2)Člankom 5. stavkom 7. Uredbe (EU) br. 515/2014 Europskog parlamenta i Vijeća od 16. travnja 2014.
                  6
                o uspostavljanju instrumenta za financijsku potporu u području vanjskih granica i viza za razdoblje 2014. – 2020. predviđeno je da države uključene u provedbu, primjenu i razvoj schengenske pravne stečevine sudjeluju u Instrumentu u skladu s odredbama te Uredbe i da se sklapaju sporazumi o financijskim doprinosima tih država Instrumentu i utvrđuju dodatna pravila nužna za takvo sudjelovanje, uključujući odredbe kojima se osigurava zaštita financijskih interesa Unije i nadležnost Europskog revizorskog suda za provođenje revizija.

               (3)U skladu s člancima 1. i 2. Protokola (br. 22) o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke te ona za nju nije obvezujuća niti se na nju primjenjuje. Budući da se ova Odluka temelji na schengenskoj pravnoj stečevini, Danska u skladu s člankom 4. navedenog Protokola u roku od šest mjeseci nakon što Vijeće odluči o ovoj Odluci odlučuje hoće li je provesti u svojem nacionalnom pravu.

               (4)Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje u skladu s Odlukom Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine; Ujedinjena Kraljevina stoga ne sudjeluje u donošenju ove Odluke te ona za nju nije obvezujuća niti se na nju primjenjuje
                  7
               .

               (5)Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine
                  8
               ; Irska stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

               (6)Sporazum bi trebalo odobriti,

               DONIJELO JE OVU ODLUKU:

               Članak 1.

               Odobrava se, u ime Unije, Sporazum između Europske unije i Kraljevine Norveške o dodatnim pravilima za instrument za financijsku potporu u području vanjskih granica i viza kao dio Fonda za unutarnju sigurnost za razdoblje od 2014. do 2020.

               Tekst Sporazuma priložen je ovoj Odluci.

               Članak 2.

               Predsjednik Vijeća određuje jednu ili više osoba ovlaštenih da u ime Europske unije dostave obavijest predviđenu člankom 19. stavkom 2. Sporazuma kako bi se izrazila suglasnost Europske unije da bude obvezana Sporazumom.

               Članak 3.

               Ova Odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik

                     (1)
                  SL L 150, 20.5.2014., str. 143.

                     (2)
                  SL L 150, 20.5.2014., str. 112.

                     (3)
                  Odluka Vijeća od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.).

                     (4)
                  Odluka Vijeća od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (SL L 64, 7.3.2002., str. 20.)

                     (5)
                  SL C , , str. .

                     (6)
                  Uredba (EU) br. 515/2014 Europskog parlamenta i Vijeća od 16. travnja 2014. o uspostavljanju, u okviru Fonda za unutarnju sigurnost, instrumenta za financijsku potporu u području vanjskih granica i viza i stavljanju izvan snage Odluke br. 574/2007/EZ (SL L 150, 20.5.2014., str. 143.).

                     (7)
                  Odluka Vijeća od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.).

                     (8)
                  Odluka Vijeća od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (SL L 64, 7.3.2002., str. 20.)

    ---documentbreak---

               EUROPSKA KOMISIJA
            Bruxelles, 14.10.2016.
            COM(2016) 658 final
            PRILOZI
            Prijedlogu ODLUKE VIJEĆA
            o sklapanju, u ime Europske unije, Sporazuma između Europske unije i Kraljevine Norveške o dodatnim pravilima za instrument za financijsku potporu u području vanjskih granica i viza kao dio Fonda za unutarnju sigurnost za razdoblje od 2014. do 2020.

               PRILOZI

               Prijedlogu ODLUKE VIJEĆA

               o sklapanju, u ime Europske unije, Sporazuma između Europske unije i Kraljevine Norveške o dodatnim pravilima za instrument za financijsku potporu u području vanjskih granica i viza kao dio Fonda za unutarnju sigurnost za razdoblje od 2014. do 2020.

               EUROPSKA UNIJA, dalje u tekstu „Unija”,

               i

               KRALJEVINA NORVEŠKA, dalje u tekstu „Norveška”,

               dalje u tekstu „stranke”,

               UZIMAJUĆI U OBZIR Sporazum između Vijeća Europske unije i Republike Islanda i Kraljevine Norveške o pridruživanju tih država provedbi, primjeni i razvoju schengenske pravne stečevine
                  1
                (dalje u tekstu „Sporazum o pridruživanju s Norveškom”),

               BUDUĆI DA:

               (1)Unija je Uredbom (EU) br. 515/2014 Europskog parlamenta i Vijeća
                  2
                uspostavila instrument za financijsku potporu u području vanjskih granica i viza kao dio Fonda za unutarnju sigurnost.

               (2)Uredba (EU) br. 515/2014 predstavlja razvoj schengenske pravne stečevine u smislu Sporazuma o pridruživanju s Norveškom.

               (3)Budući da Uredba (EU) br. 514/2014 Europskog parlamenta i Vijeća
                  3
                ima izravan učinak na primjenu odredaba Uredbe (EU) br. 515/2014, čime utječe na njezin pravni okvir, te budući da su postupci utvrđeni u Sporazumu o pridruživanju s Norveškom primijenjeni za donošenje Uredbe (EU) br. 514/2014, o čemu je Norveška obaviještena, stranke potvrđuju da Uredba (EU) br. 514/2014 predstavlja razvoj schengenske pravne stečevine u smislu Sporazuma o pridruživanju s Norveškom u mjeri u kojoj je potrebna za provedbu Uredbe (EU) br. 515/2014.

               (4)Člankom 5. stavkom 7. Uredbe (EU) br. 515/2014 predviđeno je da države uključene u provedbu, primjenu i razvoj schengenske pravne stečevine – među kojima je i Norveška – sudjeluju u Instrumentu u skladu s odredbama Uredbe te da se sklapaju sporazumi o financijskim doprinosima tih država Instrumentu i utvrđuju dodatna pravila nužna za takvo sudjelovanje, uključujući odredbe kojima se osigurava zaštita financijskih interesa Unije i nadležnost Europskog revizorskog suda za provođenje revizija.

               (5)Instrument za financijsku potporu u području vanjskih granica i viza kao dio Fonda za unutarnju sigurnost (dalje u tekstu: FUS – granice i vize) poseban je instrument schengenske pravne stečevine osmišljen za raspodjelu tereta i financijsku potporu u području vanjskih granica i vizne politike u državama članicama i pridruženim državama.

               (6)Člankom 60. Uredbe (EU, Euratom) br. 966/2012 Europskog parlamenta i Vijeća
                  4
                predviđena su pravila o neizravnom upravljanju koja se primjenjuju kad su trećim zemljama, uključujući pridružene države, povjerene zadaće izvršenja proračuna.

               (7)
                     Člankom 17. stavkom 4. Uredbe (EU) br. 514/2014 predviđena je prihvatljivost rashoda u 2014. ako ih je platilo odgovorno tijelo prije nego što je službeno imenovano, čime se osigurava nesmetan prijelaz između Fonda za vanjske granice i Fonda za unutarnju sigurnost. Važno je da se isto nastojanje odražava i u ovom Sporazumu. Budući da ovaj Sporazum nije stupio na snagu prije kraja 2014., nužno je osigurati prihvatljivost rashoda nastalih prije i do službenog imenovanja odgovornog tijela, pod uvjetom da su sustavi upravljanja i kontrole koji su se primjenjivali prije u osnovi isti kao oni koji su na snazi nakon službenog imenovanja odgovornog tijela.

               (8)Kako bi se olakšali izračun i upotreba godišnjih doprinosa koje Norveška treba dati za FUS – granice i vize, njezini doprinosi za razdoblje 2014. – 2020. isplaćivat će se u pet godišnjih rata od 2016. do 2020. Godišnji doprinosi od 2016. do 2018. utvrđeni su kao fiksni iznosi, a doprinosi za 2019. i 2020. utvrdit će se 2019. na temelju bruto domaćeg proizvoda svih država koje sudjeluju u Fondu za unutarnju sigurnost – granice i vize, uzimajući u obzir stvarno izvršena plaćanja,

               SPORAZUMJELE SU SE KAKO SLIJEDI:

               Članak 1.

               Područje primjene

               Ovim se Sporazumom utvrđuju dodatna pravila potrebna za sudjelovanje Norveške u Fondu za unutarnju sigurnost – granice i vize u skladu s Uredbom (EU) br. 515/2014.

               Članak 2.

               Financijsko upravljanje i kontrola

               1.
                     Norveška poduzima potrebne mjere kako bi se osiguralo poštovanje odredaba koje su bitne za financijsko upravljanje i kontrolu utvrđenih u Ugovoru o funkcioniranju Europske unije (UFEU) i u zakonodavstvu Unije koje se zasniva na tom Ugovoru.

               Odredbe UFEU-a i sekundarnog zakonodavstva koje se spominju u prvom podstavku su sljedeće:

               (a)članak 287. stavci 1., 2. i 3. UFEU-a;

               (b)članci 30., 32. i 57., članak 58. stavak 1. točka (c) podtočka i., članak 60., članak 79. stavak 2. i članak 108. stavak 2. Uredbe (EU, Euratom) br. 966/2012;

               (c)članci 32., 38., 42., 84., 88., 142. i 144. Delegirane uredbe Komisije (EU) br. 1268/2012
                  5
               ;

               (d)Uredba Vijeća (Euratom, EZ) br. 2185/96
                  6
               ;

               (e)Uredba (EU, Euratom) br. 883/2013 Europskog parlamenta i Vijeća
                  7
               .

               Stranke mogu sporazumno odlučiti o izmjeni ovog popisa.

               2.
                     Norveška primjenjuje odredbe iz stavka 1. na svojem državnom području u skladu s ovim Sporazumom.

               Članak 3.

               Poštovanje načela dobrog financijskog upravljanja

               Sredstva koja se Norveškoj dodjeljuju iz instrumenta FUS – granice i vize upotrebljavat će se u skladu s načelom dobrog financijskog upravljanja.

               Članak 4.

               Poštovanje načela o sukobu interesa

               Svi financijski akteri i sve druge osobe koje sudjeluju u izvršenju proračuna i upravljanju njime, uključujući i pripremne radnje, ili u reviziji ili kontroli na državnom području Norveške ne smiju poduzimati nikakve mjere koje bi mogle dovesti do sukoba njihovih interesa s interesima Unije.

               Članak 5.

               Izvršenje

               Odluke Komisije kojima se pravnim osobama koje nisu države propisuje novčana obveza izvršive su na državnom području Norveške.

               Izvršenje podliježe pravilima parničnog postupka koja su na snazi u Norveškoj. Nalog za izvršenje prilaže se odluci bez drugih formalnosti osim provjere vjerodostojnosti odluke koju provodi tijelo koje vlada Norveške imenuje u tu svrhu i o tome obavješćuje Komisiju.

               Kad se te formalnosti na zahtjev Komisije ispune, Komisija može nastaviti s izvršenjem u skladu s nacionalnim pravom te predmet dostaviti izravno nadležnom tijelu.

               Izvršenje se može suspendirati samo odlukom Suda Europske unije. Međutim, pritužbe zbog nepravilnosti u postupku izvršenja u nadležnosti su sudova Norveške.

               Članak 6.

               Zaštita financijskih interesa Unije od prijevare

               1.Norveška

               (a)bori se protiv prijevare i drugih nezakonitih aktivnosti koje utječu na financijske interese Unije mjerama koje imaju učinak odvraćanja i kojima se u Norveškoj osigurava djelotvorna zaštita;

               (b)poduzima iste mjere za borbu protiv prijevare koja utječe na financijske interese Unije koje poduzima i za borbu protiv prijevare koja utječe na njezine vlastite financijske interese i

               (c)koordinira svoje djelovanje usmjereno na zaštitu financijskih interesa Unije s državama članicama i Komisijom.

               2.Norveška donosi mjere istovrijedne onima koje Unija donosi u skladu s člankom 325. stavkom 4. UFEU-a, a koje su na snazi na datum potpisivanja ovog Sporazuma.

               Stranke mogu sporazumno odlučiti o donošenju mjera istovrijednih svim naknadnim mjerama koje Unija donosi u skladu s tim člankom.

               Članak 7.

               Provjere i inspekcije na terenu koje provodi Komisija (OLAF)

               Ne dovodeći u pitanje svoja prava na temelju članka 5. stavka 8. Uredbe (EU) br. 514/2014, Komisija (Europski ured za borbu protiv prijevara – OLAF) može na državnom području Norveške provoditi provjere i inspekcije na terenu povezane s instrumentom FUS – granice i vize u skladu s uvjetima utvrđenima u Uredbi (Euratom, EZ) br. 2185/96.

               Norveška tijela olakšavaju provjere i inspekcije na terenu koje, ako to žele, mogu provoditi zajedno s Komisijom.

               Članak 8.

               Revizorski sud

               U skladu s člankom 287. stavkom 3. UFEU-a i dijelom prvim glavom X. poglavljem 1. Uredbe (EU, Euratom) br. 966/2012 Revizorski sud može provoditi revizije u prostorijama bilo kojeg tijela koje u ime Unije na državnom području Norveške upravlja prihodima ili rashodima povezanima s instrumentom FUS – granice i vize, uključujući i prostorije svih fizičkih ili pravnih osoba koje primaju isplate iz proračuna.

               U Norveškoj Revizorski sud provodi revizije u suradnji s nacionalnim revizijskim tijelima ili, ako ona nemaju potrebne ovlasti, u suradnji s nadležnim nacionalnim službama. Revizorski sud i norveška nacionalna revizijska tijela surađuju u duhu povjerenja uz istodobno očuvanje svoje neovisnosti. Ta tijela ili službe obavješćuju Revizorski sud o tome namjeravaju li sudjelovati u reviziji.

               Revizorski sud ima barem jednaka prava kao i Komisija na temelju članka 5. stavka 7. Uredbe (EU) br. 514/2014 i članka 7. ovog Sporazuma.

               Članak 9.

               Javna nabava

               Norveška primjenjuje odredbe svojega nacionalnog prava o javnoj nabavi u skladu s Prilogom XVI. Sporazumu o Europskom gospodarskom prostoru
                  8
               .

               Članak 10.

               Financijski doprinosi

               1.Za godine od 2016. do 2018. Norveška će plaćati godišnje doprinose proračunu instrumenta FUS – granice i vize prema tablici u nastavku:

               (svi su iznosi u EUR)

                        2016.

                        2017.

                        2018.

                        Norveška

                        19 777 712

                        19 777 712

                        19 777 712

               2.Doprinosi Norveške za 2019. i 2020. izračunat će se u skladu s njezinim bruto domaćim proizvodom (BDP) kao postotak BDP-a svih država koje sudjeluju u instrumentu FUS – granice i vize, prema formuli opisanoj u Prilogu.

               3.Norveška mora platiti financijske doprinose iz ovog članka neovisno o datumu donošenja svojeg nacionalnog programa iz članka 14. Uredbe (EU) br. 514/2014.

               Članak 11.

               Upotreba financijskih doprinosa

               1.Ukupna godišnja plaćanja za 2016. i 2017. namjenjuju se kako slijedi:

               (a)75 % za preispitivanje u sredini razdoblja iz članka 8. Uredbe (EU) br. 515/2014;

               (b)15 % za razvoj informatičkih sustava iz članka 15. Uredbe (EU) br. 515/2014, pod uvjetom da se do 30. lipnja 2017. donesu odgovarajući zakonodavni akti Unije;

               (c)10 % za djelovanja Unije iz članka 13. Uredbe (EU) br. 515/2014 i hitnu pomoć iz članka 14. Uredbe (EU) br. 515/2014.

               Ako se iznos iz točke (b) ne dodijeli ili ne potroši, Komisija ga u skladu s postupkom iz članka 5. stavka 5. točke (b) Uredbe (EU) br. 515/2014 preraspodjeljuje za posebna djelovanja iz članka 7. Uredbe (EU) br. 515/2014.

               Ako ovaj Sporazum ne stupi na snagu ili se ne bude privremeno primjenjivao do 1. lipnja 2017., cijeli doprinos Norveške upotrijebit će se u skladu sa stavkom 2. ovog članka.

               2.Ukupna godišnja plaćanja za 2018., 2019. i 2020. namjenjuju se kako slijedi:

               (a)40 % za posebna djelovanja iz članka 7. Uredbe (EU) br. 515/2014;

               (b)50 % za razvoj informatičkih sustava iz članka 15. Uredbe (EU) br. 515/2014, pod uvjetom da se do 31. prosinca 2018. donesu odgovarajući zakonodavni akti Unije;

               (c)10 % za djelovanja Unije iz članka 13. Uredbe (EU) br. 515/2014 i hitnu pomoć iz članka 14. Uredbe (EU) br. 515/2014.

               Ako se iznos iz točke (b) ne dodijeli ili ne potroši, Komisija ga u skladu s postupkom iz članka 5. stavka 5. točke (b) Uredbe (EU) br. 515/2014 preraspodjeljuje za posebna djelovanja iz članka 7. Uredbe (EU) br. 515/2014.

               3.Dodatni iznosi koji se dodjeljuju za preispitivanje u sredini razdoblja, djelovanja Unije, posebna djelovanja ili program za razvoj informatičkih sustava upotrebljavaju se u skladu s odgovarajućim postupkom utvrđenim u jednoj od sljedećih odredaba:

               (a)članku 6. stavku 2. Uredbe (EU) br. 514/2014;

               (b)članku 8. stavku 7. Uredbe (EU) br. 515/2014;

               (c)članku 7. stavku 3. Uredbe (EU) br. 515/2014;

               (d) članku 15. drugom podstavku Uredbe (EU) br. 515/2014.

               4.
                     Svake godine Komisija može upotrijebiti do 1 581 EUR od iznosa koji je Norveška uplatila za financiranje administrativnih troškova povezanih s osobljem ili vanjskim osobljem koje je potrebno za provedbu Uredbe (EU) br. 515/2014 i ovog Sporazuma u Norveškoj.

               Članak 12.

               Povjerljivost

               Informacije koje se u bilo kojem obliku priopće ili prime na temelju ovog Sporazuma smatraju se profesionalnom tajnom i zaštićene su na isti način kao što su slične informacije zaštićene odredbama koje se primjenjuju na institucije Unije i norveškim zakonima. Takve se informacije smiju priopćiti samo osobama u institucijama Unije, državama članicama ili Norveškoj kojima su one potrebne za obnašanje njihove službene dužnosti i ne smiju se upotrebljavati u druge svrhe osim za osiguranje učinkovite zaštite financijskih interesa stranaka.

               Članak 13.

               Imenovanje odgovornog tijela

               1.
                     Norveška obavješćuje Komisiju o službenom imenovanju, na ministarskoj razini, odgovornog tijela nadležnog za upravljanje rashodima i njihovu kontrolu u okviru instrumenta FUS – granice i vize, što je prije moguće nakon odobrenja nacionalnog programa.

               2.
                     Imenovanje iz stavka 1. provodi se ako tijelo ispunjava kriterije za imenovanje koji se odnose na unutarnje okruženje, aktivnosti kontrole, informacije i komunikaciju te praćenje koji su utvrđeni u Uredbi (EU) br. 514/2014 ili na temelju te Uredbe.

               3.
                     Imenovanje odgovornog tijela temelji se na mišljenju revizijskog subjekta, koji može biti revizijsko tijelo, u kojem se ocjenjuje usklađenost odgovornog tijela s kriterijima za imenovanje. Taj subjekt može biti neovisna javna ustanova odgovorna za praćenje, evaluaciju i reviziju uprave. Revizijski subjekt djeluje neovisno o odgovornom tijelu i obavlja svoj posao u skladu s međunarodno prihvaćenim revizijskim standardima. Norveška može temeljiti svoju odluku o imenovanju na tome jesu li sustavi upravljanja i kontrole u osnovi isti kao već postojeći sustavi iz prethodnog razdoblja i funkcioniraju li djelotvorno. Ako se na temelju postojećih rezultata revizije i kontrole pokaže da imenovano tijelo više ne ispunjava kriterije za imenovanje, Norveška poduzima potrebne mjere kako bi osigurala da se nedostaci u provedbi zadaća tog tijela otklone, uključujući poništenje imenovanja.

               Članak 14.

               Definicija financijske godine

               Za potrebe ovog Sporazuma financijska godina iz članka 60. stavka 5. Uredbe (EU, Euratom) br. 966/2012 obuhvaća plaćene rashode te prihode koji su primljeni i uneseni u račune odgovornog tijela u razdoblju koje počinje 16. listopada godine „N-1” i završava 15. listopada godine „N”.

               Članak 15.

               Prihvatljivost rashoda

               Odstupajući od članka 17. stavka 3. točke (b) i članka 17. stavka 4. Uredbe (EU) br. 514/2014, rashodi su prihvatljivi ako ih je platilo odgovorno tijelo prije nego što je službeno imenovano u skladu s člankom 13. ovog Sporazuma, pod uvjetom da su sustavi upravljanja i kontrole koji su se primjenjivali prije u osnovi isti kao oni koji su na snazi nakon službenog imenovanja odgovornog tijela.

               Članak 16.

               Zahtjev za isplatu godišnjeg iznosa

               1.
                     Norveška do 15. veljače godine koja slijedi nakon financijske godine Komisiji dostavlja dokumente i informacije koji se zahtijevaju na temelju članka 60. stavka 5. prvog podstavka točaka (b) i (c) Uredbe (EU, Euratom) br. 966/2012.

               Odstupajući od članka 44. stavka 1. Uredbe (EU) br. 514/2014 i u skladu s člankom 60. stavkom 5. trećim podstavkom Uredbe (EU, Euratom) br. 966/2012, Norveška do 15. ožujka godine koja slijedi nakon financijske godine Komisiji dostavlja mišljenje iz članka 60. stavka 5. drugog podstavka Uredbe (EU, Euratom) br. 966/2012.

               Dostavljeni dokumenti iz ovog stavka služe kao zahtjev za isplatu godišnjeg iznosa.

               2.
                     Dokumenti iz stavka 1. sastavljaju se u skladu s modelima koje Komisija donosi na temelju članka 44. stavka 3. Uredbe (EU) br. 514/2014.

               Članak 17.

               Izvješće o provedbi

               Odstupajući od članka 54. stavka 1. Uredbe (EU) br. 514/2014 i u skladu s člankom 60. stavkom 5. trećim podstavkom Uredbe (EU, Euratom) br. 966/2012 Norveška do 15. veljače svake godine završno s 2022. Komisiji dostavlja godišnje izvješće o provedbi nacionalnog programa u prethodnoj financijskoj godini te može, prema potrebi, objaviti te informacije.

               Prvo godišnje izvješće o provedbi nacionalnog programa dostavlja se 15. veljače nakon stupanja na snagu ovog Sporazuma ili početka njegove privremene primjene.

               Prvo izvješće obuhvaća financijske godine od 2014. do financijske godine prije predviđenog datuma za prvo godišnje izvješće u skladu s drugim stavkom. Norveška dostavlja završno izvješće o provedbi nacionalnog programa do 31. prosinca 2023.

               Članak 18.

               Sustav za elektroničku razmjenu podataka

               U skladu s člankom 24. stavkom 5. Uredbe (EU) br. 514/2014 sve službene razmjene informacija između Norveške i Komisije provode se pomoću sustava za elektroničku razmjenu podataka koji Komisija osigurava u tu svrhu.

               Članak 19.

               Stupanje na snagu

               1.Glavni tajnik Vijeća Europske unije depozitar je ovog Sporazuma.

               2.Stranke odobravaju ovaj Sporazum u skladu sa svojim postupcima. One se međusobno obavješćuju o završetku tih postupaka.

               3.Ovaj Sporazum stupa na snagu prvog dana prvog mjeseca nakon      dana zadnje obavijesti iz stavka 2.

               4.Osim članka 5., stranke primjenjuju ovaj Sporazum privremeno od dana nakon dana njegova potpisivanja, ne dovodeći u pitanje ustavne zahtjeve.

               Članak 20.

               Valjanost i otkaz

               1.Unija ili Norveška mogu otkazati ovaj Sporazum obavješćivanjem druge stranke o svojoj odluci. Sporazum se prestaje primjenjivati tri mjeseca od datuma takve obavijesti. Projekti i aktivnosti koji su u tijeku u trenutku otkazivanja nastavljaju se u skladu s uvjetima utvrđenima u ovom Sporazumu. Sve ostale posljedice otkazivanja stranke rješavaju sporazumno.

               2.Ovaj se Sporazum otkazuje kad se otkaže Sporazum o pridruživanju s Norveškom u skladu s člankom 8. stavkom 4., člankom 11. stavkom 3. ili člankom 16. Sporazuma o pridruživanju s Norveškom.

               Članak 21.

               Jezici

               Ovaj Sporazum sastavljen je u jednom izvorniku na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom, talijanskom i norveškom jeziku, pri čemu je svaki tekst jednako vjerodostojan.

               PRILOG

               Formula za izračun financijskih doprinosa za 2019. i 2020. i pojedinosti o plaćanju

                 Financijski doprinos Norveške instrumentu FUS – granice i vize iz članka 5. stavka 7. drugog i trećeg podstavka Uredbe (EU) br. 515/2014 za 2019. i 2020. izračunava se kako slijedi:

               Za svaku pojedinu godinu od 2013. do 2017. konačni bruto domaći proizvod (BDP) Norveške prema podacima dostupnima 31. ožujka 2019. podijelit će se sa zbrojem BDP-a svih država koje sudjeluju u instrumentu FUS – granice i vize za predmetnu godinu. Prosjek dobivenih pet postotaka za godine od 2013. do 2017. primjenjuje se na zbroj stvarnih godišnjih odobrenih sredstava za FUS – granice i vize za godine od 2014. do 2019. i godišnja odobrena sredstva za preuzete obveze za FUS – granice i vize za 2020., kako su uključena u nacrt općeg proračuna Europske unije za financijsku godinu 2020. koji je Komisija donijela, kako bi se dobio ukupni iznos koji Norveška mora platiti tijekom cijelog razdoblja provedbe instrumenta FUS – granice i vize. Od tog se iznosa oduzimaju godišnja plaćanja koja je Norveška stvarno izvršila u skladu s člankom 10. stavkom 1. ovog Sporazuma kako bi se dobio ukupni iznos doprinosa Norveške za 2019. i 2020. Polovina tog iznosa plaća se 2019., a druga polovina 2020.

                 Financijski doprinos plaća se u eurima.

                 Norveška plaća svoj financijski doprinos najkasnije 45 dana nakon primitka obavijesti o terećenju. Za svako kašnjenje u plaćanju doprinosa obračunavaju se zatezne kamate na nepodmireni iznos od datuma dospijeća. Kao kamatna stopa uzima se stopa koju Europska središnja banka primjenjuje na svoje glavne operacije refinanciranja, kako je objavljeno u seriji C Službenog lista Europske unije, i koja je na snazi prvog kalendarskog dana u mjesecu dospijeća, uvećana za 3,5 postotnih bodova.

                     (1)
                  SL L 176, 10.7.1999., str. 36.

                     (2)
                  Uredba (EU) br. 515/2014 Europskog parlamenta i Vijeća od 16. travnja 2014. o uspostavljanju, u okviru Fonda za unutarnju sigurnost, instrumenta za financijsku potporu u području vanjskih granica i viza i stavljanju izvan snage Odluke br. 574/2007/EZ (SL L 150, 20.5.2014., str. 143.).

                     (3)
                  Uredba (EU) br. 514/2014 Europskog parlamenta i Vijeća od 16. travnja 2014. o utvrđivanju općih odredaba o Fondu za azil, migracije te integraciju i o Instrumentu za financijsku potporu u području policijske suradnje, sprečavanja i suzbijanja kriminala te upravljanja krizama (SL L 150, 20.5.2014., str. 112.).

                     (4)
                  Uredba (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (SL L 298, 26.10.2012., str. 1.)., kako je zadnje izmijenjena Uredbom (EU, Euratom) br. 547/2014 od 15. svibnja 2014. (SL L 163, 29.5.2014., str. 18.).

                     (5)
                  Delegirana uredba Komisije (EU) br. 1268/2012 o pravilima za primjenu Uredbe (EU, Euratom) br. 966/2012 Europskog parlamenta i Vijeća o financijskim pravilima koja se primjenjuju na opći proračun Unije (SL L 362, 31.12.2012., str. 1.).

                     (6)
                  Uredba Vijeća (Euratom, EZ) br. 2185/96 o provjerama i inspekcijama na terenu koje provodi Komisija s ciljem zaštite financijskih interesa Europskih zajednica od prijevara i ostalih nepravilnosti (SL L 292, 15.11.1996., str. 2.).

                     (7)
                  Uredba (EU, Euratom) br. 883/2013 Europskog parlamenta i Vijeća od 11. rujna 2013. o istragama koje provodi Europski ured za borbu protiv prijevara (OLAF) i o stavljanju izvan snage Uredbe (EZ) br. 1073/1999 Europskog parlamenta i Vijeća te Uredbe Vijeća (Euratom) br. 1074/1999 (SL L 248, 18.9.2013., str. 1.).

                     (8)
                  SL L 1, 3.1.1994., str. 461.